
Parlamentul  României

Camera  Deputaţilor
Comisia pentru sănătate  şi familie
                                          Nr. 28/24/ 12 februarie 2009                                      

BIROULUI PERMANENT 

AL

CAMEREI DEPUTAŢILOR,

   Vă înaintăm raportul asupra propunerii legislative pentru modificarea şi completarea Legii nr.307/2004 privind exercitarea profesiei de asistent medical şi a profesiei de moaşă, precum şi organizarea şi funcţionarea Ordinului Asistenţilor Medicali şi Moaşelor din România (PLx 699/2008), respinsă de Senat în şedinţa din 7.10.2008 în calitate de primă Cameră sesizată, şi  trimisă comisiei  pentru examinare, în fond, cu adresa  nr.PLx 699 din 4 noiembrie 2008, Camera Deputaţilor fiind Cameră decizională.

La întocmirea raportului, comisia a avut în vedere avizul Consiliului Legislativ nr. 587/19.05.2008, punctul de vedere al Guvernului înregistrat la Senat sub nr. L429/12.09.2008, avizul Comisiei juridice, de disciplină şi imunităţi nr. PLx 699/2008 din 27 ianuarie 2009, avizul Comisiei pentru învăţământ, ştiinţă, tineret şi sport nr. 29/345 din 2 februarie 2009  şi punctul de vedere al Guvernului exprimat prin Ministerul Sănătăţii înregistrat cu nr. 1268/06.01.2009.

În raport de obiectul şi conţinutul său, propunerea legislativă  face parte din categoria legilor organice în conformitate cu prevederile articolului 73 din Constituţia României, republicată.

PREŞEDINTE,

RODICA NASSAR

Parlamentul  României

Camera  Deputaţilor
Comisia pentru sănătate  şi familie
                                         Nr. 28/ 24/  12  februarie 2009        
Raport

propunerii legislative pentru modificarea şi completarea Legii nr.307/2004 privind exercitarea profesiei de asistent medical şi a profesiei de moaşă, precum şi organizarea şi funcţionarea Ordinului Asistenţilor Medicali şi Moaşelor din România (PLx 699/2008)


 1. Cu adresa nr. Plx 699 din 4 noiembrie 2008 Comisia pentru sănătate şi familie a fost sesizată cu dezbaterea propunerii legislative pentru modificarea şi completarea Legii nr.307/2004 privind exercitarea profesiei de asistent medical şi a profesiei de moaşă, precum şi organizarea şi funcţionarea Ordinului Asistenţilor Medicali şi Moaşelor din România (PLx 699/2008), respinsă de Senat în şedinţa din 7.10.2008 şi trimisă comisiei  pentru examinare, în fond, cu adresa  nr.PLx 699 din 4 noiembrie 2008, Camera Deputaţilor fiind Cameră decizională.

La întocmirea raportului, comisia a avut în vedere avizul Consiliului Legislativ nr. 587/19.05.2008, punctul de vedere al Guvernului înregistrat la Senat sub nr. L429/12.09.2008, avizul Comisiei juridice, de disciplină şi imunităţi nr. PLx 699/2008 din 27 ianuarie 2009, avizul Comisiei pentru învăţământ, ştiinţă, tineret şi sport nr. 29/345 din 2 februarie 2009  şi punctul de vedere al Guvernului exprimat prin Ministerul Sănătăţii înregistrat cu nr. 1268/06.01.2009.

 2. În raport de obiectul şi conţinutul său, propunerea legislativă  face parte din categoria legilor organice în conformitate cu prevederile articolului 73 din Constituţia României, republicată. Prin propunerea legislativă menţionată, iniţiatorii doreau inserarea în conţinutul Legii 307/2004 a ocupaţiei de optometrist, ceea ce însemna în concepţia acestora o reparaţie pentru această categorie profesională.
3. Comisia pentru sănătate şi familie a dezbătut propunerea legislativă menţionată în şedinţa din 10 februarie 2009. La şedinţa comisiei au participat 19 deputaţi din cei 19 membri. Raportul comisiei a fost adoptat cu 18 voturi pentru şi 1 abţinere.


4. În urma dezbaterilor, Comisia pentru sănătate şi familie propune plenului Camerei Deputaţilor respingerea propunerii legislative pentru modificarea şi completarea Legii nr.307/2004 privind exercitarea profesiei de asistent medical şi a profesiei de moaşă, precum şi organizarea şi funcţionarea Ordinului Asistenţilor Medicali şi Moaşelor din România (PLx 699/2008), pentru următoarele argumente:


-competenţele optometristului nu sunt similare cu cele ale asistentului medical, care şi-a dobândit aceste competenţe în urma formării specifice în domeniul îngrijirii medicale;


- Legea nr.307/2004 privind exercitarea profesiei de asistent medical şi a profesiei de moaşă, precum şi organizarea şi funcţionarea Ordinului Asistenţilor Medicali şi Moaşelor din România a fost abrogată prin Ordonanţa de urgenţă a Guvernului nr. 144/2008 privind exercitarea profesiei de asistent medical generalist, a profesiei de moaşă şi a profesie de asistent medical, precum şi organizarea şi funcţionarea Ordinului Asistenţilor Medicali Generalişti, Moaşelor şi Asistenţilor medicali din România, publicată în Monitorul Oficial al României, Partea I, nr. 785 din 24 noiembrie 2008, propunerea legislativă menţionată rămânând astfel fară obiect.

PREŞEDINTE,

RODICA NASSAR

